แบบประเมินความเพียงพอของระบบการควบคุมภายใน

ประจำปี 2554

บริษัท จัดการและพัฒนาทรัพยากรน้ำภาคตะวันออก จำกัด (มหาชน)

แบบประเมินนี้จัดทำโดยบริษัท ซึ่งเป็นความเห็นของคณะกรรมการบริษัท

เกี่ยวกับความเพียงพอของระบบการควบคุมภายใน

ส่วนที่ 1 องค์กรและสภาพแวดล้อม (Organizational Control and Environment
Measure)

องค์กรและสภาพแวดล้อม หมายถึง การมีโครงสร้างองค์กร และสภาพแวดล้อมที่ดีซึ่งเป็นรากฐาน

ที่สำคัญของระบบการควบคุมภายในที่มีประสิทธิผล ดังนั้น
จึงมีความจำเป็นที่ต้องสร้างสภาวะหรือปัจจัยต่าง ๆ
ซึ่งเอื้อให้ระบบการควบคุมภายในดำเนินไปได้ตามที่บริษัทมุ่งหวัง เป็นการสร้างบรรยากาศ
การควบคุมเพื่อส่งเสริมให้ทุกคนในบริษัทตระหนักถึงความจำเป็นของระบบการควบคุมภายใน เช่น
การที่ฝ่ายบริหารให้ความสำคัญต่อความซื่อสัตย์สุจริตและจริยธรรมในการดำเนินธุรกิจ
การจัดการโครงสร้างขององค์กรอย่างเหมาะสม การกำหนดหน้าที่อย่างชัดเจน
การมีนโยบายและระเบียบปฏิบัติที่เป็นลายลักษณ์อักษร เป็นต้น

1.1 คณะกรรมการได้ดูแลให้มีการกำหนดเป้าหมายการดำเนินธุรกิจที่ชัดเจนและวัดผลได้ เพื่อเป็น

แนวทางในการปฏิบัติงานของพนักงาน ใช่หรือไม่

 ใช่  ไม่ใช่

คณะกรรมการบริษัท ได้เล็งเห็นถึงความสำคัญในการกำหนดวิสัยทัศน์
นโยบายและแผนกลยุทธ์ของบริษัท โดยการพิจารณาแผนธุรกิจระยะยาว (Corporate Plan) ทุก
ๆ 3 ปี ร่วมกับบุคลากรของบริษัท ในทุกระดับ โดยแผนธุรกิจระยะยาว(Corporate
Plan)สำหรับปี 2554-2556 เน้นธุรกิจหลักของบริษัท
การบริหารจัดการนํ้าทุกประเภทอย่างครบวงจร
การทบทวนเป้าหมายให้สอดคล้องกับยุทธศาสตร์ที่กําหนดไว้ และการวัดผลสำเร็จของงาน
ทั้งนี้บริษัทมีการสื่อสารเพื่อให้พนักงานรับทราบทิศทาง
ภารกิจและวัตถุประสงค์ในการดำเนินการร่วมกันทั้งกลุ่มบริษัท สำหรับการดำเนินการในแต่ละปี
ทุกหน่วยงานจะร่วมจัดทำแผนปฏิบัติการประจำปี (Action Plan) ประกอบด้วย โครงการ
ตามแผนกลยุทธ์ที่กำหนดไว้ในแผนระยะยาวเพื่อนำไปสู่การปฏิบัติโดยมีการกำหนดเป้าหมาย
วัตถุประสงค์ งบประมาณ ปัจจัยความเสี่ยง กิจกรรมหลักที่จะดำเนินการในแต่ละช่วงเวลา
ผลตอบแทนที่คาดว่าจะได้รับที่สามารถวัดได้อย่างเป็นรูปธรรมเพื่อให้บรรลุเป้าหมายโดยรวม
ทั้งนี้คณะกรรมการบริหารและการลงทุน
เป็นผู้พิจารณาในรายละเอียดของแผนปฏิบัติการและงบประมาณประจำปี
ก่อนนำเสนอยังคณะกรรมการบริษัทเพื่อพิจารณา
อีกทั้งฝ่ายบริหารมีการรายงานยังคณะกรรมการตรวจสอบถึงความก้าวหน้าของแผนปฏิบัติการและการใช้งบประมาณอย่างน้อยทุกไตรมาส
เพื่อติดตามการดำเนินงานทุกโครงการ
และเพื่อรับทราบปัญหา/อุปสรรคในการดำเนินการตามแผนงาน

ทั้งนี้ในปี 2554 คณะกรรมการบริษัทได้พิจารณาอนุมัติ กรอบกลยุทธ์ระยะ 10 ปี ของกลุ่มบริษัท (ปี
2555-2564) โดยมีวัตถุประสงค์ที่สำคัญ เพื่อให้หน่วยธุรกิจต่างๆ
ของกลุ่มบริษัทมีทิศทางการเติบโตที่ชัดเจน อย่างยั่งยืน
และกำหนดทิศทางการวางแผนธุรกิจของกลุ่มบริษัทในแต่ละปี

2.  คณะกรรมการบริษัทได้ทบทวนเป้าหมายการปฏิบัติงานแล้วว่า
    การตั้งเป้าหมายได้ดำเนินการอย่างรอบคอบ
    และได้พิจารณาถึงความเป็นไปได้ของเป้าหมายที่กำหนด
    ตลอดจนได้มีการวิเคราะห์ถึงการให้สิ่งจูงใจ
    หรือผลตอบแทนแก่พนักงานว่าเป็นไปอย่างสมเหตุสมผล โดยไม่มีการจูงใจ
    หรือให้ผลประโยชน์ตอบแทนที่เกินสมควรแก่พนักงานในลักษณะที่อาจนำไปสู่การกระทำทุจริต
    หรือประพฤติมิชอบ (เช่น
    ตั้งเป้าหมายยอดขายของบริษัทไว้สูงเกินความเป็นจริงทำให้เกิดแรงจูงใจในการตกแต่งตัวเลขยอดขาย
    เป็นต้น)

 ใช่  ไม่ใช่

คณะกรรมการบริษัท ได้มีการพิจารณาทบทวนแผนธุรกิจทุกปี
เพื่อให้สอดคล้องกับปัจจัยเสี่ยงและสภาพแวดล้อมที่เปลี่ยนไป
มีการกำหนดเป้าหมายในแต่ละกลยุทธ์ให้ครอบคลุมตามหลัก Balanced Scorecard
ทั้งในด้านการเงินและการลงทุน ด้านกลุ่มผู้มีผลประโยชน์ร่วม(Stakeholders) ด้านการจัดการ
และด้านการเรียนรู้ การพัฒนาองค์กร และเทคโนโลยีสารสนเทศ
นอกจากนี้ยังได้ประยุกต์ใช้ดัชนีวัดผลการดำเนินงาน (Key Performance Indicators :
KPIs) เพื่อวัดผลการปฏิบัติงานทั่วทั้งองค์กร ซึ่งคณะกรรมการบริษัทจะได้พิจารณาอนุมัติในแต่ละปี
โดยกำหนด KPIs ทั้งในระดับบุคคลและระดับฝ่ายให้สอดคล้องกับ KPIs
ในระดับองค์กรที่มีความท้าทาย และสามารถนำไปปฏิบัติได้จริง มีการประเมินผล KPIs ทุกไตรมาส
เพื่อกระตุ้นให้เกิดการเร่งรัดดำเนินการตามเป้าหมาย
และนำไปใช้ในการพิจารณาค่าตอบแทนประจำปีของพนักงาน ผู้บริหาร และคณะกรรมการบริษัท ซึ่ง
คณะกรรมการบริษัทได้แต่งตั้งคณะกรรมการกำหนดเกณฑ์และประเมินผลการดำเนินงานของบริษัทและพิจารณาค่าตอบแทน
เพื่อพิจารณาในรายละเอียดและความเหมาะสมของเกณฑ์การประเมินดังกล่าว

บริษัทได้นำผล KPIs มาใช้ประกอบการพิจารณาค่าตอบแทนประจำปีของคณะกรรมการบริษัท
ผู้บริหาร และพนักงาน
โดยคณะกรรมการกำหนดเกณฑ์และประเมินผลการดำเนินงานของบริษัทและพิจารณาค่าตอบแทนเป็นผู้พิจารณารายละเอียดในเบื้องต้นก่อนนำเสนอในที่ประชุมคณะกรรมการบริษัทเพื่อพิจารณาอนุมัติค่าตอบแทนของผู้บริหารและพนักงาน
โดยค่าตอบแทนคณะกรรมการบริษัทจะได้นำเสนอยังที่ประชุมสามัญประจำปีผู้ถือหุ้นเพื่อพิจารณาอนุมัติต่อไป

1.3
บริษัทได้มีการจัดโครงสร้างองค์กรที่ช่วยให้ฝ่ายบริหารสามารถดำเนินงานได้อย่างมีประสิทธิภาพ
หรือไม่

 ใช่  ไม่ใช่

บริษัทมีโครงสร้างองค์กรที่ชัดเจน
และมีการกระจายอำนาจมายังคณะกรรมการชุดย่อยและผู้บริหารในระดับต่างๆ โดยในปี 2554
ได้มีการแต่งตั้งรองกรรมการผู้อำนวยการใหญ่สายปฏิบัติการและรองกรรมการผู้อำนวยการใหญ่สายการเงินและบัญชีเพื่อเพิ่มความคล่องตัวในการปฏิบัติงาน
รวมทั้งกระจายอำนาจการตัดสินใจไปยังฝ่ายปฏิบัติการและบริการลูกค้าในพื้นที่ปฏิบัติการตามความเหมาะสม
โดยการมอบอำนาจหน้าที่และความรับผิดชอบเป็นลายลักษณ์อักษรตามสายงานบังคับบัญชา
เพื่อให้มีความคล่องตัวในการตอบสนองความต้องการของลูกค้า สามารถแข่งขันการบริการ
และการสร้างความพึงพอใจแก่ลูกค้า
ทั้งนี้ผู้ปฏิบัติหน้าที่ในส่วนงานต่างๆขององค์กรมีความเข้าใจในขอบเขตหน้าที่ความรับผิดชอบตามคำพรรณนาลักษณะงาน
(Job Descriptions) และเอกสารคู่มือคุณภาพในระบบ ISO 9001:2008 และ ISO
14001:2004 รวมทั้งระเบียบปฏิบัติต่างๆ ที่ได้ประกาศใช้ในองค์กร

คณะกรรมการบริษัทและผู้บริหารทุกระดับมีทัศนคติและแนวทางการปฏิบัติงานตามหลักการกำกับดูแลกิจการที่ดีของตลาดหลักทรัพย์ฯ
ให้ความสำคัญกับการบริหารความเสี่ยงและการควบคุมภายในองค์กร
สนับสนุนการสร้างแรงจูงใจและความสามารถของพนักงานให้ดำเนินการตามระบบที่วางไว้
เพื่อให้องค์กรบรรลุเป้าหมายอย่างมีประสิทธิภาพ ทั้งนี้ได้แต่งตั้งคณะกรรมการชุดย่อย
เพื่อช่วยในการพิจารณากลั่นกรอง และให้คำวินิจฉัยในเรื่องที่สำคัญ ประกอบด้วย

1.  คณะกรรมการบริหารและการลงทุน

2.  คณะกรรมการตรวจสอบ

3.  คณะกรรมการธรรมาภิบาลและสรรหา

4.  คณะกรรมการบริหารความเสี่ยง

5.  

6.  คณะกรรมการกำหนดเกณฑ์และประเมินผลการดำเนินงานของบริษัทและพิจารณาค่าตอบแทน

7.  

นอกจากนี้บริษัทได้มีนโยบายซึ่งกำหนดโครงสร้างคณะกรรมการบริษัท
ต้องประกอบไปด้วยคณะกรรมการที่มีคุณสมบัติและไม่มีลักษณะต้องห้ามตามที่กฎหมายกำหนด
และมีกรรมการอิสระจำนวนไม่น้อยกว่า 1 ใน 3 ของจำนวนกรรมการบริษัททั้งหมด
ซึ่งสอดคล้องกับนิยามกรรมการอิสระที่กำหนดโดยตลาดหลักทรัพย์แห่งประเทศไทย
เพื่อทำหน้าที่ให้ความคิดเห็นและกำหนดนโยบายที่คำนึงถึงผลประโยชน์ของบริษัท
และคุ้มครองผลประโยชน์ของผู้ถือหุ้นรายย่อย

ในปี 2554 คณะกรรมการบริษัท
ได้พิจารณาทบทวนการจัดทำและประกาศใช้กฎบัตรคณะกรรมการชุดย่อยทั้ง 5 ชุด เพื่อความโปร่งใส
เป็นรูปธรรม ชัดเจนในการกำหนดขอบเขตหน้าที่และความรับผิดชอบ
ให้มีความสอดคล้องกับโครงสร้างในปัจจุบัน

1.4 บริษัทมีข้อกำหนดเกี่ยวกับจริยธรรม (code of conduct)
และข้อกำหนดห้ามฝ่ายบริหารและพนักงานปฏิบัติตนในลักษณะที่อาจก่อให้เกิดความขัดแย้งทางผลประโยชน์กับกิจการเป็นลายลักษณ์อักษร
รวมทั้งบทลงโทษหากมีการฝ่าฝืน หรือไม่

 มี  ไม่มี

1.4.1 บริษัท ได้ประกาศใช้ “หลักการกำกับดูแลกิจการที่ดี ของกลุ่มบริษัท จัดการและพัฒนาทรัพยากรน้ำภาคตะวันออก จำกัด (มหาชน)”ให้สอดคล้องกับสภาพแวดล้อมที่เปลี่ยนแปลงไป โดยประกาศให้บุคลากรทุกระดับของบริษัท ตั้งแต่ กรรมการ ฝ่ายบริหาร พนักงาน ผู้ปฏิบัติงานสมทบ ตลอดจนพนักงานของผู้รับจ้างได้ยึดถือปฏิบัติ รวมทั้งได้มีการบรรรยาย เพื่อชี้แจงและทำความเข้าใจหลักการดังกล่าวให้แก่พนักงานใหม่ในวันปฐมนิเทศและมีการเผยแพร่หลักการดังกล่าวให้พนักงานกลุ่มบริษัท รับทราบผ่านสื่อภายใน เพื่อประยุกต์ปฏิบัติให้สอดคล้องกันไป โดยหลักการดังกล่าวประกอบด้วย

  1. วิสัยทัศน์ พันธกิจ และค่านิยมของค์กร

  2. นโยบายเกี่ยวกับคณะกรรมการบริษัท

  3. บทบาท หน้าที่ ความรับผิดชอบของคณะกรรมการบริษัทฯ และบริษัทในเครือ

  4. การรายงานข้อมูล

  5. นโยบายการบริหารงานทรัพยากรบุคคล และจรรยาบรรณพนักงาน

  6. ข้อพึงประพฤติปฏิบัติต่อกลุ่มบริษัท

  7. ข้อพึงประพฤติปฏิบัติต่อสังคมและสิ่งแวดล้อม

  8. ข้อพึงประพฤติปฏิบัติต่อผู้บังคับบัญชา ผู้ใต้บังคับบัญชา ผู้ร่วมงาน

  9. ข้อพึงประพฤติปฏิบัติต่อตนเอง

  10. นโยบายการบริหารงานของบริษัทในเครือ

  11. นโยบายเกี่ยวกับความขัดแย้งทางผลประโยชน์

  12. นโยบายเกี่ยวกับระบบการควบคุมภายใน

  13. จรรยาบรรณของการจัดหา

  14. นโยบายเกี่ยวกับการสนับสนุนกิจกรรมสาธารณะ

  15. นโยบายเกี่ยวกับข้อมูลทางธุรกิจ

  16. นโยบายเกี่ยวกับการใช้ข้อมูลภายใน

  17. นโยบายเกี่ยวกับการซื้อขายหลักทรัพย์ของบริษัท

  18. นโยบายเกี่ยวกับการใช้เทคโนโลยีสารสนเทศ และการสื่อสาร

  19. นโยบายด้านอาชีวอนามัย ความปลอดภัย สิ่งแวดล้อม และความมั่นคงปลอดภัย

หลักปฏิบัติดังกล่าวถือเป็นนโยบายและวินัยอย่างหนึ่ง
ที่บุคลากรของบริษัทต้องปฏิบัติตามให้สอดคล้องอย่างสม่ำเสมอ ทั้งนี้
ในการพิจารณาเกี่ยวกับข้อกำหนดด้านจริยธรรมและหลักการกำกับดูแลกิจการที่ดีนั้นคณะกรรมการบริษัท
ได้แต่งตั้งคณะกรรมการธรรมาภิบาลและสรรหา
เพื่อพิจารณากลั่นกรองในรายละเอียดเบื้องต้นก่อนนำเสนอในที่ประชุมคณะกรรมการบริษัท
เพื่อพิจารณา

1.4.2 บริษัท จัดทำคู่มือคณะกรรมการบริษัท ซึ่งส่วนหนึ่งของคู่มือดังกล่าวได้กำหนด
“จรรยาบรรณของคณะกรรมการบริษัท” โดยบริษัท ได้กำหนดคุณสมบัติที่สำคัญของกรรมการบริษัท
ว่าต้องมีความซื่อสัตย์ เป็นอิสระ มีคุณธรรม รักษาความลับ มีความรับผิดชอบ
และมีความคิดริเริ่มมุ่งผลสัมฤทธิ์ รวมถึงการกำหนดบทบาท อำนาจหน้าที่ของคณะกรรมการบริษัท
ต่อผู้มีส่วนได้ส่วนเสียอื่น ๆ (Stakeholders) อย่างชัดเจน และคณะกรรมการบริษัท
ทุกท่านได้รับฟังการบรรยายสรุปคู่มือดังกล่าว เพื่อใช้เป็นแนวทางในการปฏิบัติงาน
ซึ่งบริษัทได้ปรับปรุงคู่มือคณะกรรมการบริษัท เพื่อโปร่งใส
และชัดเจนขึ้นตามนโยบายการกำกับดูแลกิจการที่ดี

1.4.3 บริษัท จัดทำและประกาศใช้ “จรรยาบรรณทางธุรกิจของพนักงาน”
โดยอยู่ภายใต้หลักการกำกับดูแลกิจการที่ดี ของกลุ่มบริษัท ให้เข้าใจง่าย
สามารถปฏิบัติได้อย่างถูกต้องเหมาะสมภายหลังการอบรมในเรื่องนี้ ทั้งนี้พนักงานที่ฝ่าฝืนกฎระเบียบ
ตลอดจนละเมิดจรรยาบรรณ จะถูกสอบสวนและลงโทษตามระเบียบที่กำหนดในคู่มือพนักงานของบริษัท

1.5 บริษัทมีการจัดทำนโยบายและระเบียบวิธีปฏิบัติงานเป็นลายลักษณ์อักษรในธุรกรรมด้านการเงิน
การจัดซื้อ และการบริหารทั่วไปที่รัดกุมและสามารถป้องกันการทุจริตได้หรือไม่

 ใช่  ไม่ใช่

ในปี 2554 คณะกรรมการบริษัทได้พิจารณาทบทวนและอนุมัติประกาศใช้ระเบียบ หลักปฏิบัติต่างๆ
ของบริษัท เพื่อให้เป็นแนวทางในการปฏิบัติงานตามหลักการควบคุมภายในที่ดีประกอบด้วย ระเบียบ

และแนวปฏิบัติด้านการจัดซื้อจัดจ้าง ระเบียบและแนวปฏิบัติด้านงบประมาณ การบัญชีและการเงิน
ระเบียบและแนวปฏิบัติด้านการลงุทนและบริหารโครงการลงทุน
ระเบียบและแนวปฏิบัติเกี่ยวกับอำนาจดำเนินการภายในองค์กร

เพื่อเพิ่มความชัดเจนในการปฏิบัติงานและเป็นแนวทางการปฏิบัติสำหรับพนักงานที่เกี่ยวข้อง
รวมทั้งให้การดำเนินการร่วมกันระหว่างบริษัทและบริษัทในเครือเป็นไปในทิศทางเดียวกัน ทั้งนี้
พนักงานยังต้องจัดทำและปฏิบัติตามขั้นตอนการปฏิบัติงาน (Work Procedures and Work
Instructions) ที่สอดคล้องกับระเบียบและระบบคุณภาพ ISO 9001:2008 และ ISO
14001:2004 โดยจัดให้มีการทบทวนเป็นปัจจุบันอย่างสม่ำเสมอ

1.6 ในการกำหนดนโยบายและแผนการปฏิบัติงาน บริษัทได้คำนึงถึงความเป็นธรรมต่อคู่ค้า
เพื่อประโยชน์ของบริษัทในระยะยาว ใช่หรือไม่

 ใช่  ไม่ใช่

บริษัทได้ประกาศใช้ “หลักการกำกับดูแลกิจการที่ดี ของกลุ่มบริษัท
จัดการและพัฒนาทรัพยากรน้ำภาคตะวันออก จำกัด (มหาชน)” ซึ่งได้กำหนดไว้ชัดเจน
ในเรื่องจรรยาบรรณของการจัดหา ที่มุ่งเน้นในเรื่องการปฏิบัติต่อ ผู้ค้า ผู้ขาย ผู้รับจ้าง ผู้รับเหมา
หรือผู้รับเหมาช่วง อย่างเที่ยงธรรม โปร่งใส และปฏิบัติต่อกันอย่างสุภาพชน
บนพื้นฐานของความยุติธรรมในการเจรจาการค้า
และการปฏิบัติตามข้อตกลงทางการค้าอันจะส่งผลที่เป็นประโยชน์ต่อองค์กรในระยะยาว
ทั้งนี้ยังคงมติคณะกรรมการตรวจสอบที่ให้บริษัท
กำหนดนโยบายเรื่องการห้ามมิให้ดำเนินการทำสัญญาที่มีลักษณะที่ขัดต่อความสงบเรียบร้อยและศีลธรรมอันดีหรือสัญญาที่ก่อให้เกิดความไม่เป็นธรรมทางการค้าและสื่อสารไปยังบริษัทในเครือทุกแห่งให้ปฏิบัติเป็นบรรทัดฐานเดียวกัน
นอกจากนี้ บริษัท ยังได้จัดกิจกรรม เพื่อรับฟังความคิดเห็นของผู้ค้า
และการสำรวจความพึงพอใจของผู้ค้าที่มีต่อบริษัท เพื่อปรับปรุงแผนการปฏิบัติงานอย่างต่อเนื่องทุกปี

ส่วนที่ 2 การบริหารความเสี่ยง (Risk Management Measure)

การประกอบธุรกิจของบริษัทย่อมดำเนินการอยู่ท่ามกลางความเสี่ยงทางธุรกิจตลอดเวลาโดยสาเหตุของความเสี่ยงอาจมาจากปัจจัยภายใน
เช่น ผู้บริหารขาดความซื่อสัตย์และจริยธรรม
บริษัทขยายงานอย่างรวดเร็วเกินไปทำให้ระบบงานไม่สามารถรองรับได้ หรือการกำกับดูแลไม่ทั่วถึง
เป็นต้น และปัจจัยภายนอก เช่น การเปลี่ยนแปลงของเทคโนโลยี หรือพฤติกรรมการบริโภคสินค้า
ทำให้มีผลกระทบต่อส่วนแบ่งการตลาด เป็นต้น ด้วยเหตุนี้
การที่จะนำพาให้บริษัทรอดพ้นจากอันตรายที่เกิดจากความเสี่ยงดังกล่าวได้นั้น
ฝ่ายบริหารจำเป็นต้องดำเนินการต่อไปนี้อย่างสม่ำเสมอ

(1) พิจารณาหรือไตร่ตรองถึงลักษณะความเสี่ยงที่บริษัทประสบอยู่ หรือคาดว่าจะประสบ
(Identification of risk)

(2) วิเคราะห์ผลกระทบของความเสี่ยงนั้นๆ ต่อบริษัท และโอกาสที่ความเสี่ยงนั้นๆ จะเกิดขึ้น
(Analysis of risk)

(3) กำหนดมาตรการเพื่อลดความเสี่ยงให้อยู่ในระดับที่เหมาะสม (Management of risk)

2.1 บริษัทมีการประเมินอย่างสม่ำเสมอหรือไม่ว่า
การประกอบธุรกิจของบริษัทมีปัจจัยใดบ้างที่เป็นปัจจัยความเสี่ยงทั้งที่มาจากภายนอกและภายใน
ซึ่งอาจมีผลกระทบต่อการดำเนินธุรกิจของบริษัท

อย่างมีนัยสำคัญ

 มี  ไม่มี

การประเมินและการจัดการความเสี่ยงในระดับต่างๆ คณะกรรมการบริษัท
ได้แต่งตั้งคณะกรรมการบริหารความเสี่ยงเพื่อพิจารณาและกลั่นกรองในรายละเอียดก่อนนำเสนอยังคณะกรรมการบริษัทเพื่อทราบและให้ข้อเสนอแนะต่อไป
ในปี 2554 มีการจัดทำคู่มือการบริหารความเสี่ยงองค์กร
เพื่อกำหนดกรอบมาตรฐานในการบริหารความเสี่ยง
บริษัทได้ประเมินความเสี่ยงขององค์กรเป็นประจำทุกปี
และนำรายงานเสนอยังคณะกรรมการบริหารความเสี่ยงพิจารณาวินิจฉัย อย่างน้อยทุกไตรมาส
เพื่อให้สามารถระบุเหตุการณ์ที่อาจเกิดขึ้น และส่งผลกระทบกับองค์กร
รวมทั้งจัดให้มีกระบวนการจัดการความเสี่ยงให้อยู่ในระดับที่องค์กรยอมรับได้
เพื่อช่วยให้เกิดความเชื่อมั่นอย่างสมเหตุสมผลว่า องค์กรจะบรรลุวัตถุประสงค์ตามที่ตั้งเป้าหมายไว้

การประเมินความเสี่ยงมีการทบทวนอย่างสม่ำเสมอ โดยจัดประชุมระหว่างหน่วยงานภายในบริษัท
เพื่อระบุความเสี่ยงที่เกิดจากปัจจัยภายในและปัจจัยภายนอกที่อาจมีผลกระทบต่อการดำเนินธุรกิจ
รวมถึงการพิจารณาความเสี่ยงใหม่ที่อาจจะเกิดขึ้น
ปรับลดระดับความเสี่ยงของปัจจัยเสี่ยงที่เคยระบุไว้เดิมให้ลดลง
หรือคงระดับความเสี่ยงไว้ตามสถานการณ์ที่เปลี่ยนไป ตลอดจนเฝ้าระวังความเสี่ยงต่ำมิให้สูงขึ้น

2.2 บริษัทได้มีการวิเคราะห์หรือไม่ว่า เหตุการณ์ใดที่จะทำให้ปัจจัยที่เป็นความเสี่ยงนั้นเกิดขึ้น

 มี  ไม่มี

บริษัท กำหนดกรอบคะแนนระดับความเสี่ยงสูง กลาง และต่ำ
เพื่อใช้ในการพิจารณาโอกาส(Likelihood) และผลกระทบของปัจจัยเสี่ยง (Impact)
ทั้งในด้านกลยุทธ์ การดำเนินงาน การเงิน และกฎระเบียบ
มีการกำหนดดัชนีวัดความเสี่ยงแต่ละรายการเป็นระดับสูง กลาง และต่ำ
โดยจะทำการศึกษาและวิเคราะห์ถึงสาเหตุของความเสี่ยงจากความอ่อนไหวทางธุรกิจ (SWOT)
ตามปัจจัยแวดล้อมที่เปลี่ยนแปลง เพื่อกำหนดกิจกรรมและแนวทางการควบคุมที่ถูกต้อง
มีผู้รับผิดชอบที่เหมาะสม

2.3 บริษัทกำหนดให้มีมาตรการในการติดตามเหตุการณ์ที่เป็นสาเหตุของปัจจัยความเสี่ยง
รวมทั้งมาตรการในการลดความเสี่ยงเหล่านั้น ใช่หรือไม่

 ใช่  ไม่ใช่

บริษัทกำหนดให้งานวิเคราะห์นโยบายและแผน
สำนักกรรมการผู้อำนวยการใหญ่รวบรวมและจัดทำแผนปฏิบัติการบริหารความเสี่ยงจากหน่วยงานต่างๆ
โดยระบุมาตรการควบคุม ผู้รับผิดชอบ และกำหนดแล้วเสร็จ
ทั้งนี้ฝ่ายบริหารซึ่งรับผิดชอบความเสี่ยงต่างๆ จะต้องเลือกทางเลือกในการตอบสนองความเสี่ยง
ที่คาดว่าจะสามารถลดโอกาสหรือผลกระทบของความเสี่ยงให้เข้ามาสู่ระดับที่องค์กรยอมรับได้ เช่น
การติดตามสถานการณ์ที่มีความเสี่ยง การจัดจ้างที่ปรึกษาผู้มีความเชี่ยวชาญ
การลงทุนเพิ่มเติมและการวางแผนปฎิบัติการที่ชัดเจน เป็นต้น หรือพิจารณาหลีกเลี่ยงความเสี่ยง
หรือโอนความเสี่ยง อาทิ การทำประกันภัย การ Outsource หรือยอมรับความเสี่ยง
โดยกำหนดช่วงของความเสี่ยงที่ยอมรับได้

2.4 บริษัทได้แจ้งให้พนักงานทุกคนที่เกี่ยวข้องรับทราบและปฏิบัติตามมาตรการบริหารความเสี่ยง
ที่กำหนดไว้ ใช่หรือไม่

 ใช่  ไม่ใช่

บริษัท ใช้แนวคิดของการบริหารความเสี่ยงทั่วทั้งองค์กร (Enterprise Risk Management)
โดยให้ผู้บริหารและพนักงานที่เกี่ยวข้องร่วมกันบ่งชี้ความเสี่ยง การวิเคราะห์ปัจจัยเสี่ยง
มาตรการควบคุมที่มีในปัจจุบัน การระบุความเสี่ยงไว้ในแผนปฏิบัติการ
รวมถึงกำหนดมาตรการควบคุมเพิ่มเติมตามความเหมาะสมและจำเป็น
ซึ่งงานวิเคราะห์นโยบายและแผนเป็นผู้มีหน้าที่รวบรวมข้อมูลทั้งหมดและสื่อสารให้พนักงานที่เกี่ยวข้องทุกคนรับทราบ
รวมทั้งจัดพนักงานเข้าอบรมภายในและภายนอกบริษัทอย่างต่อเนื่องและสม่ำเสมอ

กรณีที่มีเหตุการณ์ฉุกเฉิน ที่มีความเสี่ยงสูงและอาจเกิดผลเสียหายต่อบริษัท อาทิ ท่อส่งน้ำแตก
หรือแหล่งน้ำชำรุด ซึ่งส่งผลต่อระบบการสูบจ่ายน้ำของบริษัท
ผู้พบเหตุมีหน้าที่ในการรายงานตรงต่อผู้บังคับบัญชา และผู้บริหารระดับสูงทันทีที่เกิดเหตุ
เพื่อให้การแก้ไขปัญหาสามารถดำเนินการได้ทันที

2.5 บริษัทมีการติดตามว่าหน่วยงานต่าง ๆ ได้ปฏิบัติตามแผนการบริหารความเสี่ยงที่กำหนดไว้
ใช่หรือไม่

 ใช่  ไม่ใช่

บริษัท
ได้กำหนดให้งานวิเคราะห์นโยบายและแผนเป็นผู้ทำหน้าที่ในการติดตามหน่วยงานต่างๆให้ปฏิบัติตามแผนบริหารความเสี่ยงที่กำหนดไว้
โดยฝ่ายบริหารกำหนดให้ทุกหน่วยงานภายในบริษัท
รายงานความคืบหน้าของการปฏิบัติตามแผนปฏิบัติการบริหารความเสี่ยงในส่วนที่ตนรับผิดชอบไปยังงานบริหารความเสี่ยง
เพื่อทบทวนความเหมาะสมก่อนนำเสนอแก่คณะกรรมการบริหารความเสี่ยงและคณะกรรมการบริษัท
เพื่อพิจารณาอย่างน้อยทุกไตรมาส

ส่วนที่ 3 การควบคุมการปฏิบัติงานของฝ่ายบริหาร (Management Control Activities)

การควบคุมการปฏิบัติงานของฝ่ายบริหาร
เป็นกิจกรรมที่มีความสำคัญเพื่อให้บริษัทมั่นใจว่าแนวทางที่ฝ่ายบริหารกำหนดไว้ได้รับการตอบสนองและปฏิบัติตามจากทุกคนในบริษัท
ซึ่งแนวทางดังกล่าว ได้แก่

(1) การกำหนดอำนาจและระดับการอนุมัติรายการเป็นไปอย่างเหมาะสม

(2) มีการแบ่งแยกหน้าที่ที่อาจเอื้อให้เกิดการกระทำที่ทุจริตออกจากกัน

(3) มีการกำหนดขั้นตอน และวิธีการทำธุรกรรมกับผู้ถือหุ้นรายใหญ่ กรรมการ ผู้บริหาร

หรือผู้ที่เกี่ยวข้องกับบุคคลดังกล่าวอย่างเหมาะสม เพื่อป้องกันการถ่ายเทผลประโยชน์

(4) การกำหนดวิธีการเพื่อให้แน่ใจว่า บริษัทได้ปฏิบัติตามกฎหมายและข้อบังคับที่เกี่ยวข้อง

3.1 บริษัทมีการกำหนดขอบเขตอำนาจหน้าที่ และวงเงินอำนาจอนุมัติของฝ่ายบริหารในแต่ละระดับ
ไว้อย่างชัดเจนและเป็นลายลักษณ์อักษร ใช่หรือไม่

 ใช่  ไม่ใช่

ระเบียบและแนวปฏิบัติด้านอำนาจดำเนินการภายในองค์กรที่บริษัทประกาศใช้มีการกำหนดขอบเขตอำนาจหน้าที่
และวงเงินที่มีอำนาจอนุมัติได้ของฝ่ายบริหารในแต่ละระดับไว้อย่างชัดเจน
และมีการปรับปรุงให้เป็นปัจจุบันอย่างสม่ำเสมอ

3.2 บริษัทมีการแบ่งแยกหน้าที่ความรับผิดชอบในงาน 3 ด้านต่อไปนี้ ออกจากกันโดยเด็ดขาด
เพื่อเป็นการตรวจสอบซึ่งกันและกัน ใช่หรือไม่ (1) หน้าที่อนุมัติ (2) หน้าที่บันทึกรายการบัญชี
และข้อมูลสารสนเทศ
และ (3) หน้าที่ในการดูแลจัดเก็บทรัพย์สิน

 ใช่  ไม่ใช่

ระเบียบและแนวปฏิบัติด้านอำนาจดำเนินการภายในองค์กร
กำหนดวงเงินการขออนุมัติซื้อของพนักงานในแต่ละระดับ
และแบ่งแยกหน้าที่รับผิดชอบของหน่วยงานจัดซื้อจัดจ้างออกจากหน่วยงานรับพัสดุ และหน่วยงานบัญชี
นอกจากนี้ยังได้กำหนดขั้นตอนการปฏิบัติงาน ในการคัดเลือกผู้ขาย การทำสัญญา
และการประเมินผู้ขายไว้ในระบบคุณภาพ ISO 9001:2008

ระเบียบด้านงบประมาณ การเงินและการบัญชี บริษัทกำหนดอำนาจอนุมัติการสั่งจ่าย หรือชำระเงิน
โดยให้มีผู้มีอำนาจลงนามอย่างน้อย 2 ท่าน ซึ่งวงเงินอนุมัติมีการแบ่งแยกตามระดับความรับผิดชอบ
ฝ่ายการเงินและบัญชีของบริษัท ไม่มีอำนาจอย่างเบ็ดเสร็จในการอนุมัติจ่าย
นอกจากนี้ยังมีการแบ่งแยกหน้าที่ระหว่าง ผู้บันทึกบัญชี ผู้รับเงิน และผู้จ่ายเงินด้วยเช่นกัน

ในการตรวจรับทรัพย์สินต่างๆ จากการจัดซื้อจัดจ้างนั้น บริษัทกำหนดการตรวจรับสินค้าหรือทรัพย์สิน
ให้มีการตรวจรับโดยหน่วยงานสินค้าคงคลัง และการตรวจรับสินค้าและทรัพย์สินต่าง ๆ
ให้เป็นไปตามระเบียบปฏิบัติด้านการบริหารสินค้าคงคลัง
แต่หากเป็นงานบริการหรืองานโครงการให้ตรวจรับงานโดยผู้ใช้บริการ
และกรณีที่เป็นงานที่มีการจัดทำนิติกรรมสัญญา
การตรวจรับงานให้เป็นไปตามระเบียบการบริหารสัญญา

ในการดูแลทรัพย์สิน บริษัทกำหนดให้ฝ่าย/สำนัก ซึ่งเป็นผู้ขอซื้อ รับผิดชอบในการดูแลทรัพย์สินที่จัดซื้อ
โดยฝ่ายการเงินและบัญชีจะเป็นผู้ควบคุมความครบถ้วน
และเป็นปัจจุบันของทะเบียนทรัพย์สินถาวรของบริษัท
ทั้งนี้มีการตรวจนับทรัพย์สินทั้งหมดเป็นประจำทุกปีร่วมกับฝ่ายที่เกี่ยวข้อง
เพื่อยืนยันความครบถ้วนและความมีอยู่จริงของทรัพย์สินด้วย
โดยฝ่ายอำนวยการจะเข้าร่วมการตรวจนับ
และพิจารณาการจัดทำประกันภัยทรัพย์สินตามความเหมาะสม

3.3 ในกรณีที่บริษัทมีการทำธุรกรรมกับผู้ถือหุ้นรายใหญ่ กรรมการ ผู้บริหาร
หรือผู้ที่เกี่ยวข้องกับบุคคลดังกล่าว
บริษัทมีมาตรการที่รัดกุมเพื่อติดตามให้การทำธุรกรรมนั้นต้องผ่านขั้นตอนการอนุมัติที่กำหนด ใช่หรือไม่

 ใช่  ไม่ใช่  ไม่มีกรณีดังกล่าว

รายการระหว่างกันของบริษัท และบริษัทในเครือ รวมถึงผู้มีผลประโยชน์ร่วมต่างๆ
จะผ่านขั้นตอนการพิจารณา อนุมัติอย่างถูกต้องชัดเจน โดยใช้โครงสร้างราคา และเงื่อนไข
เช่นเดียวกับ คู่ค้ารายอื่นๆ โดยได้เปิดเผยรายการดังกล่าวไว้ในหมายเหตุประกอบงบการเงิน
หากมีรายการระหว่างกันที่มีนัยสำคัญ อาทิ การจำหน่ายน้ำดิบให้กับ กปภ.
ในอัตราที่แตกต่างจากผู้ใช้น้ำรายอื่น ฝ่ายตรวจสอบ คณะกรรมการตรวจสอบ ฝ่ายจัดการ
และผู้สอบบัญชีรับอนุญาตจะดำเนินการพิจารณาอย่างรอบคอบและดำเนินการตามข้อกำหนดของตลาดหลักทรัพย์ฯ
ตลอดจนเปิดเผยในหมายเหตุประกอบงบการเงินต่อไป

คณะกรรมการบริษัท
ได้อนุมัติหลักการที่เกี่ยวกับข้อตกลงทางการค้าที่มีเงื่อนไขการค้าโดยทั่วไปในการทำธุรกรรมระหว่างบริษัท
หรือบริษัทย่อย และกรรมการ ผู้บริหาร และบุคคลที่มีความเกี่ยวข้อง
ตามประกาศของตลาดหลักทรัพย์ฯ แล้ว

ในกรณีที่คณะกรรมการบริษัทหรือบริษัทในเครือมีการมอบหมายให้บุคลากรของบริษัท
หรือบริษัทในเครือทุกระดับ ปฏิบัติการแทนคณะกรรมการบริษัท หรือบริษัทในเครือในเรื่องใด
การมอบหมายดังกล่าวจะต้องจัดทำเป็นลายลักษณ์อักษร
หรือบันทึกเป็นมติคณะกรรมการในรายงานการประชุมคณะกรรมการ
และมีการกำหนดขอบเขตอำนาจหน้าที่ของผู้รับมอบอำนาจไว้อย่างชัดเจน
โดยขอบเขตดังกล่าวต้องไม่รวมถึงการอนุมัติให้ทำรายการที่ผู้รับมอบอำนาจ
หรือบุคคลที่อาจมีความขัดแย้ง มีส่วนได้เสีย หรือมีความขัดแย้งทางผลประโยชน์
และให้ฝ่ายบริหารรายงานให้คณะกรรมการทราบ

บริษัท และบริษัทในเครือ
ถือเป็นหน้าที่ของบุคลากรทุกระดับที่จะหลีกเลี่ยงความขัดแย้งทางผลประโยชน์
ซึ่งจะส่งผลให้กลุ่มบริษัท ต้องเสียผลประโยชน์หรือก่อให้เกิดความขัดแย้งในการปฏิบัติงาน

3.4 ในกรณีที่มีการทำธุรกรรมตาม 3.3
การพิจารณาอนุมัติธุรกรรมนั้นได้กระทำโดยผู้ที่ไม่มีส่วนได้เสียในธุรกรรมนั้นเท่านั้น ใช่หรือไม่

 ใช่  ไม่ใช่  ไม่มีกรณีดังกล่าว

ในการออกเสียงเพื่อลงมติเกี่ยวกับรายการเกี่ยวโยง อาทิ การกำหนดอัตราค่าน้ำดิบ
กรรมการที่มีส่วนได้ส่วนเสียจะไม่มีสิทธิออกเสียงในมติดังกล่าว
นอกจากนี้การทำธุรกรรมระหว่างบริษัท และผู้ถือหุ้นของบริษัท คณะกรรมการบริษัท
มีการมอบอำนาจลงนามให้แก่คณะกรรมการบริษัท
และฝ่ายบริหารซึ่งไม่มีส่วนได้ส่วนเสียต่อการทำธุรกรรมเหล่านั้นโดยตรงเป็นผู้แทนลงนามในธุรกรรมเหล่านั้น
บริษัทได้รายงาน “รายการระหว่างกัน-รายการระหว่างกันกับบุคลที่อาจมีความขัดแย้ง” ให้
กลต.ทราบ ในแบบ 56-1 รวมถึงได้รายงานไว้ในหัวข้อ “รายการธุรกิจกับกิจการที่เกี่ยวข้องกัน”
ในรายงานประจำปี (แบบ 56-2)

ในกระบวนการจัดซื้อจัดจ้าง
ได้มีการส่งแบบรายงานการมีส่วนได้เสียให้ผู้เสนอราคาหรือผู้รับจ้างชี้แจงความสัมพันธ์เกี่ยวโยงระหว่างกรรมการบริษัท
ผู้บริหาร หรือบุคคลที่เกี่ยวโยงกันของบริษัทและบริษัทในเครือ
เพื่อป้องกันการขัดแย้งด้านผลประโยชน์ (Conflict of interest)

3.5 ในกรณีที่มีการทำธุรกรรมตาม 3.3 การพิจารณาอนุมัติธุรกรรมนั้น
ได้คำนึงถึงประโยชน์สูงสุดของบริษัทเป็นสำคัญและพิจารณาโดยถือเสมือนเป็นรายการที่กระทำกับบุคคลภายนอก
(on arms’ length basis) ใช่หรือไม่

 ใช่  ไม่ใช่  ไม่มีกรณีดังกล่าว

การดำเนินธุรกรรมดังกล่าวมีขั้นตอนการดำเนินการ และพิจารณาเป็นไปตามระเบียบเช่นเดียวกับ
ผู้ใช้น้ำรายอื่นๆ นอกจากนี้ได้มีการกำหนดไว้อย่างชัดเจนในระเบียบที่เกี่ยวข้อง
รวมทั้งประกาศหลักการกำกับดูแลกิจการที่ดีว่าการดำเนินกิจกรรมใดๆ
ทางธุรกิจต้องเป็นไปตามระเบียบที่กำหนดไว้
โดยให้พิจารณาถึงประโยชน์สูงสุดของบริษัทและผู้ถือหุ้นเป็นสำคัญ ทั้งนี้ในรายการที่มีนัยสำคัญ อาทิ
รายการที่มีมูลค่ามากกว่าหรือเท่ากับ 3% ของสินทรัพย์ที่มีตัวตนสุทธิ (Net Tangible Assets)
บริษัท ได้พิจารณาจัดจ้าง บริษัทที่ปรึกษาการเงินอิสระ
พิจารณาให้ความเห็นต่อการทำธุรกรรมดังกล่าว เพื่อความโปร่งใสในการดำเนินงาน
ก่อนการนำเสนอผู้ถือหุ้นเพื่อพิจารณาอนุมัติตามกฎเกณฑ์ตลาดหลักทรัพย์ฯ

3.6 ในกรณีที่ได้มีการอนุมัติธุรกรรมกับผู้ที่เกี่ยวข้องในลักษณะที่มีผลผูกพันบริษัทในระยะยาวไปแล้ว
(เช่น การทำสัญญาซื้อขายสินค้า การให้กู้ยืม การค้ำประกัน)
ได้มีการติดตามให้ปฏิบัติตามเงื่อนไขที่ตกลงกันไว้ตลอดระยะเวลาที่มีผลผูกพันบริษัทหรือไม่
(เช่นติดตามการชำระคืนหนี้ตามกำหนด การทบทวนความเหมาะสมของสัญญา เป็นต้น)

 ใช่  ไม่ใช่  ไม่มีกรณีดังกล่าว

ระเบียบด้านการลงทุนและบริหารโครงการลงทุน
กำหนดว่าในกรณีที่บริษัทลงทุนในลักษณะที่เป็นบริษัทย่อย
หรือบริษัทร่วม(ที่บริษัทมีอำนาจในการบริหารจัดการ) มีความจำเป็นต้องจัดหาเงินทุน
หรือก่อภาระผูกพันทางการเงิน ซึ่งอาจมีผลต่อการละเมิดเงื่อนไขข้อตกลงในการผูกพันภาระหนี้
(Debt Covenants) ของบริษัท รายการดังกล่าวจะต้องได้รับการอนุมัติจากบริษัท
ก่อนเข้าทำรายการ รวมถึงมีการรายงานสถานะที่เป็นปัจจุบันต่อบริษัท
เพื่อให้สามารถติดตามภาระผูกพันทางการเงินได้อย่างมีประสิทธิผล

ในส่วนของสัญญาซื้อขายน้ำดิบได้มีการติดตามให้คู่สัญญา (ผู้ใช้น้ำ) ปฏิบัติตามเงื่อนไขที่กำหนดไว้
เช่น ติดตามอายุของหนังสือค้ำประกันตามที่กำหนดไว้ในสัญญา
ทบทวนความเหมาะสมของสัญญาซื้อขายน้ำดิบกับผู้ใช้น้ำที่ดำเนินการในทุกปี
รวมถึงติดตามการชำระค่าน้ำจากผู้ใช้น้ำทุกรายตามระยะเวลาที่กำหนดอย่างเคร่งครัด

3.7 กรณีที่บริษัทมีมาตรการเกี่ยวกับการทำธุรกรรมตาม 3.3
มาตรการดังกล่าวครอบคลุมไปถึงกรณีที่
ผู้ที่เกี่ยวข้องดังกล่าวนำโอกาสหรือประโยชน์ของบริษัทไปใช้เพื่อประโยชน์ส่วนตัวด้วย ใช่หรือไม่

 ใช่  ไม่ใช่  ไม่มีกรณีดังกล่าว

บริษัท กำหนดไว้อย่างชัดเจนในหลักการกำกับดูแลกิจการที่ดีของบริษัทว่า
ผลประโยชน์ที่ขัดกันจะเกิดจากกรณีที่บุคลากรทุกระดับมีผลประโยชน์เกี่ยวพันกับบุคคลผู้ใกล้ชิด
หรือตำแหน่งที่รับผิดชอบ ไม่ว่าจะเป็นด้านการเงิน หรือด้านอื่นใดก็ตามในกิจการ
ซึ่งจะได้รับผลประโยชน์จากการตัดสินใจของบุคคลผู้นั้น หรือการรับรู้กิจกรรมการดำเนินงาน
หรือแผนการในอนาคตของบริษัท
พนักงานทุกคนมีหน้าที่ต้องแจ้งเรื่องที่อาจเป็นผลประโยชน์ที่ขัดกันที่เกิดขึ้นให้ผู้บังคับบัญชา
และฝ่ายจัดการของบริษัททราบตามลำดับ

3.8 ในกรณีที่บริษัทมีเงินลงทุนในบริษัทย่อยหรือบริษัทร่วม บริษัทมีการติดตามดูแลการดำเนินงาน
ของบริษัทย่อยหรือบริษัทร่วมอย่างสม่ำเสมอ
รวมทั้งมีการกำหนดทิศทางให้บุคคลที่บริษัทแต่งตั้งให้เป็นกรรมการหรือผู้บริหารในบริษัทดังกล่าวถือปฏิบัติ
ใช่หรือไม่

 ใช่  ไม่ใช่  ไม่มีกรณีดังกล่าว

ระเบียบและแนวปฏิบัติด้านการลงทุนและบริหารโครงการ
กำหนดว่าในกรณีที่โครงการลงทุนนั้นเป็นการร่วมลงทุนกับองค์กรอื่น
บริษัทจะส่งผู้แทนเข้าเป็นกรรมการตามสัดส่วนการถือหุ้น
และข้อกำหนดในการร่วมทุนต้องครอบคลุมถึงสิทธิในการเข้าตรวจสอบกิจการ
และมีข้อตกลงในการนำส่งแผนการดำเนินงาน งบประมาณ รวมถึงรายงานผลการดำเนินงาน
เพื่อให้บริษัทสามารถติดตามผลการดำเนินงานของกิจการร่วมทุนได้อย่างมีประสิทธิผล
โดยผู้แทนของบริษัท มีบทบาทในการกำกับดูแลการบริหารจัดการเพื่อให้มั่นใจว่าแผนการดำเนินงาน
และผลประกอบการเป็นไปตามวัตถุประสงค์ของการลงทุนและเพื่อประโยชน์สูงสุดของบริษัท
โดยความรับผิดชอบดังกล่าวถือเป็นส่วนหนึ่งของหน้าที่งานที่ได้รับมอบหมายจากบริษัท
ซึ่งคณะกรรมการบริษัทเป็นผู้พิจารณาค่าตอบแทนและการประกันความเสี่ยงที่เกี่ยวข้องกับการปฏิบัติหน้าที่
ตามความเหมาะสมต่อบทบาทความรับผิดชอบที่เพิ่มขึ้น
เพื่อเป็นการป้องกันความขัดแย้งทางผลประโยชน์ที่อาจเกิดขึ้น

3.9 บริษัทมีมาตรการที่จะติดตามให้การดำเนินงานของบริษัทเป็นไปตามกฎหมายที่เกี่ยวข้องหรือไม่
ทั้งนี้ เพื่อลดความเสี่ยงในการประกอบธุรกิจและรักษาชื่อเสียงของบริษัท

 มี  ไม่มี

บริษัท ได้มอบหมายให้เลขานุการบริษัท ดูแลงานด้านกฎหมาย
โดยจัดให้มีแผนกกฎหมายทำหน้าที่พิจารณาทบทวนข้อกฎหมายและข้อกำหนดต่างๆ
ที่เกี่ยวข้องกับกิจกรรมของบริษัท
รวมทั้งทบทวนความสอดคล้องของการปฏิบัติตามข้อกำหนดกฎหมายดังกล่าวโดยการจัดส่งเอกสารรายการที่ต้องปฏิบัติตามข้อกฎหมาย
ข้อกำหนด และระเบียบต่างๆ
ให้ทุกหน่วยงานทำการประเมินและส่งคืนยังแผนกกฎหมายเพื่อนำมาพิจารณาประกอบการประเมินความสอดคล้องกับการปฏิบัติงานจริง
ในเอกสาร Law Compliance Checklist รวมถึงให้ข้อเสนอแนะแก่คณะกรรมการบริษัท
ฝ่ายบริหาร และพนักงาน เพื่อให้ปฏิบัติตามกฎหมาย กฎ ระเบียบข้อบังคับต่าง ๆ ได้อย่างถูกต้อง
ครบถ้วน รวมทั้งบริษัท ได้จัดจ้างที่ปรึกษากฎหมายภายนอก เพื่อให้คำแนะนำ
ในกรณีที่มีประเด็นข้อกฎหมายที่ต้องใช้ประสบการณ์และความชำนาญเฉพาะด้านในการพิจารณาดำเนินการ

3.10 ในกรณีที่บริษัทเคยมีการกระทำที่ฝ่าฝืนกฎหมาย บริษัทมีมาตรการแก้ไขและป้องกันมิให้เกิด
การกระทำในลักษณะนั้นอีก หรือไม่

 มี  ไม่มี ไม่มีกรณีดังกล่าว

ส่วนที่ 4 ระบบสารสนเทศและการสื่อสารข้อมูล (Information and Communication
Measure)

หลักการประการหนึ่งของการปฏิบัติหน้าที่ด้วยความระมัดระวังไม่ว่าจะเป็นสำหรับกรรมการ ผู้บริหาร
ผู้ถือหุ้น หรือผู้ที่เกี่ยวข้อง ก็คือ การตัดสินใจบนพื้นฐานข้อมูลที่มีคุณภาพ และเพียงพอต่อ การตัดสินใจ
ไม่ว่าจะเป็นข้อมูลทางการเงินหรือข้อมูลอื่น ดังนั้น
การสื่อสารข้อมูลดังกล่าวไปยังผู้ที่เกี่ยวข้องจึงเป็นสิ่งจำเป็นอย่างยิ่ง
และเป็นสิ่งที่จะช่วยให้เกิดความมีประสิทธิผลของระบบการควบคุมภายใน

ข้อมูลที่มีคุณภาพควรมีคุณสมบัติดังนี้

(1) มีเนื้อหาที่จำเป็นเพียงพอต่อการตัดสินใจ

(2) มีความถูกต้องสมบูรณ์

(3) มีความเป็นปัจจุบัน

(4) มีรูปแบบที่เข้าใจง่าย

(5) มีการจัดเก็บที่ดี

    1.  ในการเสนอเรื่องให้คณะกรรมการพิจารณา บริษัทได้จัดให้มีข้อมูลที่สำคัญต่าง ๆ
        อย่างเพียงพอ

เพื่อให้คณะกรรมการใช้ประกอบการตัดสินใจ ใช่หรือไม่ (ข้อมูลที่สำคัญต่าง ๆ ได้แก่
รายละเอียดของเรื่องที่เสนอให้พิจารณา เหตุผล ผลกระทบต่อบริษัท ทางเลือกต่างๆ เป็นต้น)

 ใช่  ไม่ใช่

บริษัทจัดทำระเบียบวาระเพื่อการประชุม โดยบรรจุเรื่องสืบเนื่อง เรื่องเพื่อพิจารณา
เรื่องเพื่อทราบ และเรื่องอื่นไว้ตามลำดับ
เพื่อความสะดวกในการประชุมทุกระเบียบวาระในการประชุมคณะกรรมการบริษัท
และคณะกรรมการชุดย่อย จะมีข้อมูลตามหัวข้อต่อไปนี้

(1) สรุปความเป็นมา

(2) สรุปสาระสำคัญ

(3) เหตุผลและความจำเป็น

(4) กฎหมาย / กฎระเบียบ/ สัญญา / ข้อตกลงที่เกี่ยวข้อง

(5) ข้อพิจารณา/ข้อเสนอแนะ เป็นการสรุปประเด็นเพื่อการพิจารณา
และ/หรือแนวทางเลือกที่ฝ่ายจัดการประสงค์ให้คณะกรรมการบริษัท รับทราบ / พิจารณา /
ให้ความเห็น / อนุมัติ

(6) มติที่ประชุม

นอกจากนั้นบริษัท ยังใช้ระบบคอมพิวเตอร์ โปรแกรม PowerPoint ซึ่งแสดงเนื้อหาโดยสรุปพร้อม
รูปภาพประกอบ กราฟแสดงค่าสถิติ แผนผัง แผนที่ ที่ชัดเจนและเพียงพอ
ทั้งนี้ในการประชุมมีการกำหนดให้หน่วยงานที่รับผิดชอบเข้าประชุมเพื่อนำเสนอรายละเอียดและตอบข้อซักถามของคณะกรรมการ

ทั้งนี้ในส่วนของการเพิ่มประสิทธิภาพข้อมูลทางการเงินการบัญชี ในปี 2554 บริษัทได้เริ่มใช้ระบบ
Enterprise Resource Planning (ERP) เพื่อเชื่อมโยงสารสนเทศภายในองค์กร
เพิ่มความสามารถในการสื่อสาร สามารถควบคุม และประมวลผลเพื่อตัดสินใจ
อีกทั้งช่วยบริหารจัดการข้อมูลและบริหารเวลาในการปฏิบัติงานของพนักงานให้มีประสิทธิภาพยิ่งขึ้น
ทั้งนี้ระบบ ERP มีซอฟต์แวร์ SAP ซึ่งเป็นโปรแกรมคอมพิวเตอร์สำหรับใช้งานในด้านบัญชีการเงิน
และด้านบัญชีจัดการหรือบัญชีบริหาร
ที่จะอานวยความสะดวกให้บริษัทสามารถปิดงบการเงินได้รวดเร็วยิ่งขึ้น

4.2 กรรมการบริษัทได้รับหนังสือนัดประชุมหรือเอกสารประกอบการประชุมที่ระบุข้อมูลที่จำเป็นและ

เพียงพอต่อการพิจารณาก่อนการประชุม อย่างน้อยภายในระยะเวลาขั้นต่ำตามที่กฎหมายกำหนด
ใช่หรือไม่

 ใช่ ได้รับก่อนวันประชุมโดยเฉลี่ย 5-7 วัน  ไม่ใช่

3.  รายงานการประชุมกรรมการ
    มีรายละเอียดตามควรที่ทำให้ผู้ถือหุ้นสามารถตรวจสอบความเหมาะสมในการปฏิบัติหน้าที่ของกรรมการได้หรือไม่
    เช่น ได้มีการบันทึกข้อซักถามของกรรมการ
    ความเห็นหรือข้อสังเกตของกรรมการในเรื่องที่พิจารณา
    ความเห็นของกรรมการรายที่ไม่เห็นด้วยกับเรื่องที่เสนอพร้อมเหตุผล เป็นต้น

 ใช่  ไม่ใช่

งานเลขานุการบริษัทจะบันทึกข้อซักถาม ความคิดเห็นต่างๆ และเหตุผลประกอบ
รวมถึงมติที่ประชุมคณะกรรมการบริษัท ในรายงานการประชุมเป็นภาพรวม
นอกจากนั้นแล้วในการนำส่งรายงานการประชุมแต่ละครั้ง
งานเลขาฯจะแจ้งให้กรรมการรายบุคคลสามารถแจ้งแก้ไขรายงานการประชุมภายในระยะเวลาที่กำหนดภายหลังจากที่ได้รับรายงานการประชุมประมาณ
7 วัน จากนั้นหากมีผู้แจ้งขอแก้ไขรายงานการประชุม
งานเลขาฯจะนำไปเสนอไว้ในการประชุมครั้งถัดไปในระเบียบวาระรับรองรายงานการประชุมครั้งก่อน
โดยจะระบุชื่อกรรมการผู้ขอแก้ไขรายงานฯ ไว้อย่างชัดเจน
ซึ่งหากกรรมการท่านอื่นมีความเห็นเป็นอย่างอื่นก็สามารถแย้งได้ โดย จะบันทึกไว้ในรายงานฯ
และสรุปเป็นมติของที่ประชุมต่อไป ซึ่งจะมีรายละเอียด
และเอกสารประกอบระเบียบวาระการประชุมอย่างเพียงพอ และเหมาะสมให้ผู้ถือหุ้น
และผู้เกี่ยวข้องสามารถตรวจสอบได้อย่างชัดเจน

4.4 บริษัทจัดเก็บเอกสารประกอบการบันทึกบัญชีและบัญชีต่างๆ ไว้ครบถ้วนเป็นหมวดหมู่
และไม่เคยได้รับแจ้งจากผู้สอบบัญชีว่ามีข้อบกพร่องในเรื่องนี้
หรือเคยได้รับแจ้งแต่ได้แก้ไขข้อบกพร่องนั้นอย่างครบถ้วนแล้ว ใช่หรือไม่

 ใช่  ไม่ใช่

ไม่มีการแจ้งจากผู้สอบบัญชีว่ามีข้อบกพร่องในเรื่องนี้

4.5 คณะกรรมการได้พิจารณาแล้วใช่หรือไม่ว่า ฝ่ายบริหารได้ใช้นโยบายบัญชีตามหลักการบัญชี

ที่รับรองทั่วไปและเหมาะสมกับลักษณะธุรกิจของบริษัท โดยไม่เลือกใช้นโยบายบัญชีที่ทำให้บริษัทแสดง

ผลประกอบการที่คลาดเคลื่อนจากความเป็นจริง

 ใช่  ไม่ใช่

คณะกรรมการบริษัท แต่งตั้งคณะกรรมการตรวจสอบ
เป็นผู้ทำหน้าที่ในการสอบทานรายงานทางการเงินของบริษัท
เพื่อให้แน่ใจว่าเป็นไปตามหลักการบัญชีที่รับรองทั่วไป
รวมถึงสอบทานการปฏิบัติงานเพื่อให้แน่ใจว่าเป็นไปตามนโยบายบัญชีที่คณะกรรมการบริษัทได้กำหนด
นอกจากนี้ยังมีหน้าที่ซึ่งกำหนดในกฎบัตรคณะกรรมการตรวจสอบให้ดำเนินการสอบทานกับผู้สอบบัญชีถึงประเด็นที่สำคัญที่อาจกระทบต่อความน่าเชื่อถือของรายงานทางการเงิน
ตลอดจนเปิดเผยข้อมูลทางการเงินให้ตรงกับข้อเท็จจริงอย่างเพียงพอแก่ผู้มีผลประโยชน์ร่วม
อันจะก่อให้เกิดความมั่นใจว่าการรายงานข้อมูลทางการเงินของบริษัท มีความถูกต้อง ครบถ้วน
เชื่อถือได้ และทันเวลา

นอกจากนี้ คณะกรรมการตรวจสอบได้สอบทาน
และให้ความเห็นเกี่ยวกับนโยบายบัญชีตามมาตรฐานการบัญชี IFRS
โดยได้รับฟังความคิดเห็นจากฝ่ายบริหารและผู้สอบบัญชีโดยตรงก่อนนำเสนอยังคณะกรรมการบริษัทพิจารณาอนุมัติ
โดยฝ่ายบริหารได้นำเสนอข้อมูลยังคณะกรรมการบริษัทเพื่อรับทราบผลกระทบต่องบการเงินจากมาตรฐานการบัญชีใหม่
(IFRS) อย่างสม่ำเสมอ

ส่วนที่ 5 ระบบการติดตาม(Monitoring)

การที่บริษัทจะดำเนินงานได้อย่างมีประสิทธิภาพและประสิทธิผล
บริษัทควรต้องติดตามอย่างสม่ำเสมอว่า มีการปฏิบัติตามเป้าหมายที่วางไว้
ระบบการควบคุมภายในยังดำเนินอยู่อย่างต่อเนื่อง
และมีการปรับปรุงแก้ไขให้สอดคล้องกับสถานการณ์ที่เปลี่ยนแปลงไป รวมทั้งข้อบกพร่องต่าง ๆ
ได้รับการแก้ไขอย่างทันท่วงที

5.1 กรณีที่บริษัทมีการกำหนดเป้าหมายการดำเนินธุรกิจ
คณะกรรมการบริษัทฯได้เปรียบเทียบผลการดำเนินงานของฝ่ายบริหารว่าเป็นไปตามเป้าหมายการดำเนินธุรกิจที่กำหนดไว้
ใช่หรือไม่

 ใช่  ไม่ใช่  ไม่มีกรณีดังกล่าว

คณะกรรมการบริษัทพิจารณาอนุมัติเป้าหมายการดำเนินธุรกิจไว้ในแผนธุรกิจ (Corporate Plan)
แผนปฏิบัติการประจำปี (Action Plan) และงบประมาณประจำปี
รวมถึงดัชนีวัดผลการปฏิบัติงานประจำปี (KPIs) โดยฝ่ายบริหาร
มอบหมายให้สำนักกรรมการผู้อำนวยการใหญ่เป็นผู้ติดตามผลการดำเนินงาน
เปรียบเทียบกับดัชนีวัดผลที่กำหนดไว้ในด้านต่างๆ และให้ฝ่ายการเงินและบัญชี
เป็นผู้ติดตามผลการดำเนินงานเปรียบเทียบกับงบประมาณ
โดยทั้งสองฝ่ายจะนำเสนอสรุปความคืบหน้าและผลการดำเนินงานของบริษัทในการประชุมคณะกรรมการกำหนดเกณฑ์และประเมินผลการดำเนินงานของบริษัทและพิจารณาค่าตอบแทน
และคณะกรรมการบริษัทเป็นประจำอย่างน้อยทุกไตรมาส
ทั้งนี้หากผลการดำเนินงานไม่เป็นไปตามเป้าหมายอย่างมีนัยสำคัญ
หรือคณะกรรมการต้องการทราบการรายงานในรายละเอียด
ฝ่ายที่เกี่ยวข้องกับผลการดำเนินงานนั้นจะเข้าร่วมชี้แจงและให้รายละเอียดในกรณีดังกล่าวทุกครั้ง

5.2 กรณีที่ผลการดำเนินงานที่เกิดขึ้นมีความแตกต่างจากเป้าหมายที่กำหนดไว้
บริษัทได้ดำเนินการแก้ไขภายในระยะเวลาที่เหมาะสม ใช่หรือไม่

 ใช่  ไม่ใช่  ไม่มีกรณีดังกล่าว

ฝ่ายบริหารจะกำหนดแนวทางการแก้ไขผลการปฏิบัติงานที่ไม่เป็นไปตามเป้าหมาย
เพื่อให้บรรลุตามเป้าหมายที่กำหนดไว้
อย่างไรก็ตามผลการปฏิบัติงานที่ไม่เป็นไปตามเป้าหมายยังคงมีการรายงานให้คณะกรรมการบริษัท
ทราบแนวทางการแก้ไขและกำหนดเวลาแล้วเสร็จ เพื่อให้คณะกรรมการบริษัท ได้ทบทวน
และสามารถให้ความเห็นเพิ่มเติมต่อแนวทางที่กำหนดไว้ ทั้งนี้ บริษัท
ได้รายงานการติดตามเรื่องดังกล่าว
โดยกำหนดให้เสนอไว้ในระเบียบวาระการประชุมเรื่องการติดตามมติคณะกรรมการบริษัท

5.3 บริษัทจัดให้มีการตรวจสอบการปฏิบัติตามระบบการควบคุมภายในที่วางไว้อย่างสม่ำเสมอ
ใช่หรือไม่

 ใช่  ไม่ใช่

บริษัทจัดให้มีฝ่ายตรวจสอบ ซึ่งทำงานร่วมกันกับที่ปรึกษาร่วมตรวจสอบภายใน (Co-sourcing)
ในการวางแผนประจำปี
ในการประเมินประสิทธิภาพและประสิทธิผลของการออกแบบและการปฏิบัติตามการควบคุมภายใน
ตามพื้นฐานความเสี่ยง (Risk Based Audit)
และตรวจสอบและติดตามการปฏิบัติตามระบบงานคุณภาพ ตามมาตรฐานสากล ISO 9001:2008
ISO 14001:2004 โดยเน้นความครบถ้วนของทุกกระบวนการปฏิบัติงานของกลุ่มบริษัท
ภายหลังจากการตรวจสอบแล้วเสร็จ จะนำรายงานต่อผู้บริหารระดับสูง คณะกรรมการตรวจสอบ
และคณะกรรมการบริษัท อย่างน้อยทุกไตรมาส
กรณีมีหน่วยงานหรือกระบวนการที่เเพิ่มขึ้นจากการปรับปรุงโครงสร้างบริษัทหรือการกำหนดระบบการทำงานขึ้นมาใหม่เช่น
การใช้ระบบ ERP เป็นต้น
การเปลี่ยนแปลงดังกล่าวจะได้รับการพิจารณาในการจัดทำแผนการตรวจสอบด้วยเช่นกัน

4.  กรณีที่บริษัทมีการตรวจสอบภายใน บริษัทได้กำหนดให้การรายงานผลการตรวจสอบต้องรายงาน

ตรงต่อคณะกรรมการหรือคณะกรรมการตรวจสอบ เพื่อให้ผู้ตรวจสอบภายในสามารถปฏิบัติงานได้

อย่างอิสระและเสนอรายงานผลการตรวจสอบได้อย่างตรงไปตรงมา ใช่หรือไม่

 ใช่  ไม่ใช่  ไม่มีกรณีดังกล่าว

ตามกฎบัตรคณะกรรมการตรวจสอบและกฎบัตรฝ่ายตรวจสอบ
ได้ระบุความเป็นอิสระของงานตรวจสอบภายใน
โดยคณะกรรมการตรวจสอบประกันความอิสระของฝ่ายตรวจสอบตามโครงสร้างที่กำหนดให้ฝ่ายตรวจสอบรายงานตรงต่อคณะกรรมการตรวจสอบ
และส่งเสริมและกำกับให้ผู้ตรวจสอบทุกคนปฏิบัติงานตามจรรยาบรรณแห่งวิชาชีพและมาตฐานแห่งวิชาชีพ
ทั้งนี้จากการทบทวนกฎบัตรคณะกรรมการตรวจสอบประจำปี 2554
ได้เพิ่มเติมรายละเอียดเกี่ยวกับความสัมพันธ์ระหว่างผู้สอบบัญชี ผู้ตรวจสอบภายใน และฝ่ายจัดการ
ให้มีความชัดเจนมากขึ้น และจากการทบทวนคู่มือคณะกรรมการตรวจสอบประจำปี 2554
ระบุเรื่องการพิจารณาคุณสมบัติในเรื่องความเป็นอิสระของคณะกรรมการตรวจสอบ
ให้พิจารณาตามข้อกำหนดและประกาศของตลาดหลักทรัพย์เป็นสำคัญ

นอกจากนั้นฝ่ายตรวจสอบได้ประสานข้อมูลทางการเงินกับผู้สอบบัญชีรับอนุญาตที่เป็นบริษัทชั้นนำในการให้คำปรึกษาระบบการปฏิบัติงานและการปรับปรุงระบบควบคุมภายในให้มีความน่าเชื่อถือมากขึ้นด้วย
ทั้งนี้ ฝ่ายตรวจสอบ
ที่ปรึกษาร่วมตรวจสอบภายในและผู้สอบบัญชีรับอนุญาตมีอิสระในการเข้าถึงข้อมูลบุคคลและหน่วยงานต่างๆ
ภายในองค์กร
รวมทั้งสามารถรายงานและขอข้อเสนอแนะแนวทางการแก้ไขปัญหาที่สำคัญต่อคณะกรรมการตรวจสอบ
ทั้งการสื่อสารโดยตรงหรือเข้าร่วมประชุม

5.  เมื่อมีการตรวจพบข้อบกพร่องที่เป็นสาระสำคัญ ได้มีการรายงานต่อคณะกรรมการบริษัทฯ/

คณะกรรมการตรวจสอบ เพื่อพิจารณาสั่งการแก้ไขภายในระยะเวลาอันควร ใช่หรือไม่

 ใช่  ไม่ใช่  ไม่มีกรณีดังกล่าว

ฝ่ายตรวจสอบของบริษัท และที่ปรึกษาร่วมตรวจสอบภายใน (Co-sourcing)
จะทำหน้าที่รายงานประเด็นข้อตรวจพบจากการตรวจสอบภายในที่เป็นข้อบกพร่องที่เป็นสาระสำคัญยังคณะกรรมการตรวจ
สอบและคณะกรรมการบริษัททุกครั้ง เมื่อสิ้นสุดการตรวจสอบเป็นประจำอย่างน้อยทุกไตรมาส
โดยระบุสาเหตุ ผลกระทบต่อการดำเนินงานขององค์กรและข้อเสนอแนะสำหรับการแก้ไขปรับปรุง
โดยให้ฝ่ายบริหารและ/หรือหน่วยงานที่เกี่ยวข้องระบุความเห็น แนวทางแก้ไข ผู้รับผิดชอบ
และระยะเวลาแล้วเสร็จไว้ ในการรายงานคณะกรรมการตรวจสอบ และคณะกรรมการบริษัท
ซึ่งจะมีข้อเสนอแนะและมีการสั่งการเพิ่มเติม ทั้งนี้ในปี 2554
คณะกรรมการบริษัทเห็นชอบให้คณะกรรมการตรวจสอบแจ้งประเด็นข้อตรวจพบจากการตรวจสอบภายในยังฝ่ายบริหารและติดตามการแก้ไขได้โดยตรงเพื่อให้การปรับปรุงแก้ไขการดำเนินงานเป็นไปอย่างรวดเร็วยิ่งขึ้น

6.  บริษัทต้องรายงานความคืบหน้าในการปรับปรุงข้อบกพร่องต่อคณะกรรมการบริษัท/

คณะกรรมการตรวจสอบ ใช่หรือไม่

 ใช่  ไม่ใช่

ฝ่ายตรวจสอบ
ทำหน้าที่ติดตามผลการดำเนินงานการปรับปรุงของฝ่ายบริหารของประเด็นที่ตรวจพบตามแผนที่กำหนด
และให้ความสำคัญต่อกำหนดระยะเวลาแล้วเสร็จที่หน่วยงานผู้รับตรวจได้ระบุไว้เป็นประจำทุกเดือน
โดยได้จัดทำสรุปผลการติดตามการปรับปรุงและรายงานทุกไตรมาสในที่ประชุมคณะกรรมการตรวจสอบและสรุปรายงานยังคณะกรรมการบริษัทเพื่อทราบ

5.7
บริษัทมีนโยบายให้ฝ่ายบริหารต้องรายงานต่อคณะกรรมการบริษัทฯโดยพลันในกรณีที่เกิดเหตุการณ์ทุจริต
หรือสงสัยว่ามีเหตุการณ์ทุจริต มีการปฏิบัติที่ฝ่าฝืนกฎหมาย และมีการกระทำที่ผิดปกติอื่น
ซึ่งอาจกระทบต่อชื่อเสียงและฐานะการเงินของบริษัทอย่างมีนัยสำคัญ หรือไม่

 มี  ไม่มี  ไม่มีกรณีดังกล่าว

 ฝ่ายที่เกี่ยวข้องกับประเด็นเหตุการณ์ทุจริต รวมถึงผู้ที่ได้รับมอบหมายจากฝ่ายบริหารหารือร่วมกับแผนกกฎหมาย สำนักกรรมการผู้อำนวยการใหญ่ โดยแผนกกฎหมายมีบทบาทในการพิจารณาประเด็นข้อกฎหมาย รวมถึงให้ความเห็นเพิ่มเติม กรณีที่มีการปฏิบัติฝ่าฝืนกฎหมาย ทุจริต หรือการกระทำที่ผิดปกติอื่นๆ ก่อนรายงานให้ฝ่ายบริหารชี้แจงยังคณะกรรมการบริษัท เพื่อพิจารณาโดยเร่งด่วน ทั้งนี้ หากคณะกรรมการบริษัท ประสงค์ให้มีการตรวจสอบในรายละเอียดเพิ่มเติม อาจพิจารณามอบหมายให้คณะกรรมการตรวจสอบร่วมดำเนินการพร้อมกับการเสนอแนะแนวทางการปรับปรุงระบบการควบคุมภายในให้มีประสิทธิภาพดียิ่งขึ้นด้วย ทั้งนี้ในปี 2554 ไม่มีกรณี เหตุการณ์ทุจริต และไม่มีการปฏิบัติฝ่าฝืนกฎหมายอย่างมีนัยสำคัญ